3. etappe i Tour de France 2007

Den 3. etappen i Tour de France 2007 var en 236.5 km lang etappe som gikk fra Waregem i Belgia til Compiègne i Frankrike. Etappen er den lengste i årets ritt og inneholdt 3 spurter, og 1 kategori 4 stigning.

Nicolas Vogondy og Mathieu Ladagnous gikk tidlig i et brudd. Hovedfeltet lot dem ligge foran, og etter fire og en halv mil hadde de et forsprang på nesten 14 minutter. Hovedfeltet holdt lav fart og gjorde ingenting for å ta inn de to utbryterne foran. Den andre timen holdte de en gjennomsnittsfart på 30,7 km/t. Etter dette tok hovedfeltet litt innpå, og etter 100 mil var avstanden mellom hovedfeltet og utbryterne nede i 4 minutter. Stéphane Augé og Frederik Willems stakk fra hovedfeltet og tok etter hvert igjen de to utbryterne foran. To mil før mål økte hovedfeltet farten og begynte å ta innpå de fire foran, men det var ikke før på oppløpet 500 meter før mål de ble tatt igjen. Fabian Cancellara gikk så tidlig i en spurt og vant etappen.

Thor Hushovd var etter etappen på en 10.-plass i kampen om den grønne trøya, 36 poeng bak lederen Tom Boonen.

Etappe: 3
Dato: 10. juli
Lengde: 236.5 km
Norske resultater:
 12. Thor Hushovd + 0.0
 174. Kurt Asle Arvesen + 0.0
Gjennomsnittshastighet: 36 km/t

Sprint og klatrepasseringer

1. sprint (Tournai) 
Etter 33,5 km

2. sprint (Fontaine-au-Bois) 
Etter 104,5 km

3. sprint (Achery) 
Etter 167,5 km

1. klatring (Côte de Blérancourt) 
4. kategori stigning etter 202,5 km

Ryttere som brøt
119 Tomas Vaitkus fra Discovery Channel klarte ikke å starte den 3. etappen etter at han gikk i bakken i massevelten rett før mål på den 2. etappen. Litaueren brakk tommelen i velten.

Resultatliste

Eksterne lenker
 Etappebeskrivelse og recap på cyclingnews.com

 03
Sykkelritt i Belgia

en:2007 Tour de France, Prologue to Stage 10#Stage 3